Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 29/2001. (XII. 23.) KöM—GM együttes rendelethez
Paragraph Index: 1391

40. HIDRAULIKUS FEJT ŐKALAPÁCSOK Zajkibocsátás-vizsgálati alapszabvány MSZ EN ISO 3744:1998 Mérőfelület / mérési pontok száma / mérési távolság Félgömb/hat mérési, pont a 2.1. számú melléklet 5. pontja szerint, r = 10 m. Működési körülmények a vizsgálat során A berendezés felállítása A vizsgálathoz a kalapácsot egy hordozó berendezéshez kell csatlakoztatni, és különleges vizsgálati összeállítást kell alkalmazni. A 6. ábra a vizsgálati elrendezés jellemzőit, a 7. ábra pedig a hordozó berendezés elhelyezését mutatja. Hordozó berendezés A vizsgált kalapács hordozó berendezése a vizsgált kalapácsokra vonatkozó műszaki követelmények szerinti legyen, különösen a súly-tartomány, a hidraulikus kimenő teljesítmény, a tápolaj áram és a visszatérő olajvezeték ellennyomása tekintetében. Felszerelés A mechanikai felszerelés, valamint a csatlakozások (tömlők, csövek...) a kalapács műszaki adatai között megadott jellemzők szerintiek legyenek. A felszereléshez szükséges csövek és a különböző mechanikai részegységek ne okozzanak jelentős zajokat. Minden részegység csatlakozását szorosan meg kell húzni. A kalapács stabilitása és statikus tartóereje A hordozó berendezés szilárdan tartsa lefelé a kalapácsot, hogy ugyanolyan stabilitást biztosítson, mint ami a 2001/152. szám normál működési körülmények között fennáll. A kalapácsot függőleges helyzetben kell működtetni. Szerszám A mérésekhez tompa szerszámot kell alkalmazni. A szerszám hossza a 6. ábra (vizsgálati elrendezés) szerinti legyen. Terheléses vizsgálat Hidraulikus bemenő teljesítmény és olajáram A hidraulikus kalapács működési körülményeit megfelelő módon kell beállítani, mérni és jelentésbe foglalni, az előírt műszaki jellemzőkkel összhangban. A vizsgált kalapácsot a legnagyobb hidraulikus bemenő teljesítményének, valamint a legnagyobb olajáramnak legalább 90%-át elérő módon kell működtetni. Ügyelni kell arra, hogy a ps és a Q mérőláncok mérési bizonytalansága ± 5%-on belül legyen. Ez biztosítja a bemenő hidraulikus teljesítmény ± 5%-os pontossággal való meghatározását. A bemenő hidraulikus teljesítmény és a kibocsátott hangteljesítmény között lineáris kapcsolatot feltételezve, ez ± 0,4 dB-nél kisebb átlagos szórást jelent a hangteljesítményszint meghatározásában. Szabályozható részegységek, amelyeknek hatásuk van a kalapács teljesítményére Az összes nyomástartó edény, a központi nyomásszelep és a többi szabályozható részegység előzetes beállítása feleljen meg a műszaki adatok között megadott értékeknek. Ha egynél több rögzített ütési sebesség választható, akkor a méréseket minden beállításnál el kell végezni. A legkisebb és a legnagyobb értékeket rögzíteni kell. Mérendő mennyiségek ps A hidraulikus tápnyomás átlagértéke a kalapács működése során, mely legalább 10 ütést foglal magában. Q A törő bemeneti olajáramának átlagértéke, a ps-sel egyidejűleg mérve. T Az olaj hőmérséklete+40/+ 60 ˚C között legyen a mérések alatt. A mérések megkezdése előtt a hidraulikus törő testhőmérsékletét a normál működési hőmérsékletre kell hozni. Pa Valamennyi nyomástartó edény előtöltési gáznyomását statikus helyzetben kell mérni (a törő nem működik), +15 és +25 ˚C állandó környezeti hőmérsékleten. A mért környezeti hőmérsékletet a mért nyomástartó edény előtöltési gáznyomásával együtt regisztrálni kell. A mért működési paraméterekből számítandó paraméterek: PIN a törő hidraulikus bemenő teljesítménye, PIN = ps× Q A hidraulikus tápvezeték nyomásának mérése, ps — a ps értékét olyan közel kell mérni a törő bemenetéhez (IN nyílásához), amilyen közel csak lehet — a ps értékét nyomásmérővel kell mérni (legkisebb átmérő: 100 mm; pontossági osztály: ± 1,0% FSO) A törő bemenő olajárama, Q — a Q értékét a betáplálás nyomóvezetékéből kell mérni, olyan közel a törő bemenetéhez (IN nyílásához), amilyen közel csak lehet — a Q értékét villamos áramlásmérővel kell mérni (pontossági osztály: a leolvasott áramlási sebesség ± 2,5%-a) Az olajhőmérséklet (T) mérési pontja — a T értéket a hordozó olajtartályában vagy a kalapácshoz csatlakoztatott hidraulikus vezetékben kell mérni. A mérési pontot a jegyzőkönyvben meg kell adni — a hőmérséklet leolvasási pontossága a tényleges értékhez viszonyított ± 2 ˚C-on belül legyen Vizsgálati időtartam / az eredő hangteljesítményszint meghatározása A vizsgálati időtartam legalább 15 másodperc legyen. A méréseket háromszor, vagy ha szükséges, többször meg kell ismételni. A végeredményt az egymástól legfeljebb 1 dB-lel eltérő két legnagyobb érték számtani átlagaként kell kiszámítani.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes